C 467/19

Standarta grozījuma apstiprināšana ar aizsargātu nosaukumu apzīmēta vīna nozares produkta specifikācijā: paziņojuma publicēšana saskaņā ar Komisijas Deleģētās regulas (ES) 2019/33 17. panta 2. un 3. punktu

(2021/C 467/10)

Šis paziņojums ir publicēts saskaņā ar Komisijas Deleģētās regulas (ES) 2019/33 (1) 17. panta 5. punktu.

PAZIŅOJUMS PAR STANDARTA GROZĪJUMU, AR KO GROZA VIENOTO DOKUMENTU

“Uhlen Laubach”

PDO-DE-02082-AM02

Pieteikuma iesniegšanas datums: 2021. gada 16. septembrī.

APSTIPRINĀTĀ GROZĪJUMA APRAKSTS UN PAMATOJUMS

Vīna / vīnkopības produkta apraksts

Ar Regulu (ES) 2017/2393 tika grozīts Regulas (ES) Nr. 1308/2013 VII pielikuma II daļas 1. punkta c) apakšpunkta otrais ievilkums. Noteikums, ka vīniem ar aizsargātu cilmes vietas nosaukumu, kuri ražoti bez stiprināšanas vai stiprināti daļējas koncentrācijas procesos, kas uzskaitīti VIII pielikuma I daļas B iedaļas 1. punktā, maksimālā kopējā spirta tilpumkoncentrācija var pārsniegt 15 %, ir papildināts ar šādu tekstu: “ar noteikumu, ka šāda iespēja ir pieļauta produkta specifikācijā, kas dota attiecīgā aizsargāta cilmes vietas nosaukuma tehniskajā dokumentācijā”. Attiecīgi bija jāgroza šā produkta specifikācija.

VIENOTAIS DOKUMENTS

1. Nosaukums

Uhlen Laubach

2. Ģeogrāfiskās izcelsmes norādes veids

ACVN — aizsargāts cilmes vietas nosaukums

3. Vīnkopības produktu kategorijas

1. Vīns

5. Kvalitatīvs dzirkstošais vīns

4. Vīna vai vīnu apraksts

1. Kvalitatīvs vīns

ĪSS APRAKSTS

Baltos Riesling vīnus nogatavina Uhlen Laubach saimniecībā. Ir trīs veidu vīnkopības produkti, un katram no tiem ir nedaudz atšķirīgas īpašības: kvalitatīvs vīns, vīns ar īpašiem elementiem (Prädikatswein) un kvalitatīvs dzirkstošais vīns no noteiktiem reģioniem (Sekt b.A.).

Jauni “Uhlen Laubach” vīni ir bāli dzeltenā krāsā, reizēm zaļganā krāsā, kas kļūst intensīvāka, jo produkts vecāks, pirms tas pieņem bagātīgu, piesātināti zeltainu krāsu, kad vīns ir pilnībā nobriedis. Vīnu aromātu nosaka mijiedarbība starp augļainām notīm un tipiskām slānekļa minerālu niansēm. Pelēkais Laubach slāneklis, kas satur 25–45 % kaļķakmens, ir viens no kaļķainākajiem Mozeles reģiona klinšakmeņiem. Tas izskaidro, kāpēc tur nogatavināto vīnu aromātā bieži vien ir vēsu dūmu un lazdu riekstu nianses un to garša parasti ir pilnīgāka un maiga. Daudzi no šiem vīniem ir silti un samtaini, un tiem piemīt valdzinošs buķetes pilnīgums un dziļums. Vīni ir krēmīgi un parasti gatavi dzeršanai pēc ļoti īsa nogatavināšanas perioda.

Attiecībā uz analītiskajām īpašībām, kas nav izteiktas skaitļos, ir piemērojami attiecīgie tiesību akti.

VISPĀRĪGĀS ANALĪTISKĀS ĪPAŠĪBAS

Maksimālais kopējais spirta saturs (tilp. %)

—

Minimālais faktiskais spirta saturs (tilp. %)

—

Minimālais kopējais skābums

—

Maksimālais gaistošais skābums (miliekvivalentos uz litru)

—

Maksimālais kopējais sēra dioksīda saturs (miligramos uz litru)

—

2. Vīns ar īpašiem elementiem (Prädikatswein), ko papildina: Auslese vīns

ĪSS APRAKSTS

Baltos Riesling vīnus nogatavina Uhlen Laubach saimniecībā. Ir trīs veidu vīnkopības produkti, un katram no tiem ir nedaudz atšķirīgas īpašības: kvalitatīvs vīns, vīns ar īpašiem elementiem (Prädikatswein) un kvalitatīvs dzirkstošais vīns no noteiktiem reģioniem (Sekt b.A.).

Jauni “Uhlen Laubach” vīni ir bāli dzeltenā krāsā, reizēm zaļganā krāsā, kas kļūst intensīvāka, jo produkts vecāks, pirms tas pieņem bagātīgu, piesātināti zeltainu krāsu, kad vīns ir pilnībā nobriedis. Vīnu aromātu nosaka mijiedarbība starp augļainām notīm un tipiskām slānekļa minerālu niansēm. Pelēkais Laubach slāneklis, kas satur 25–45 % kaļķakmens, ir viens no kaļķainākajiem Mozeles reģiona klinšakmeņiem. Tas izskaidro, kāpēc tur nogatavināto vīnu aromātā bieži vien ir vēsu dūmu un lazdu riekstu nianses un to garša parasti ir pilnīgāka un maiga. Daudzi no šiem vīniem ir silti un samtaini, un tiem piemīt valdzinošs buķetes pilnīgums un dziļums. Vīni ir krēmīgi un parasti gatavi dzeršanai pēc ļoti īsa nogatavināšanas perioda.

Iepriekš aprakstītajai smaržu un garšu buķetei pamatā ir saldums, kas Auslese vīnu gadījumā ir maigs, krēmīgāks Beerenauslese vīniem, un tajā var būt arī medus notis. Šie vīna aromātu aspekti ir vēl izteiktāki Trockenbeerenauslese vīniem. Eiswein vīniem iepriekš aprakstītā bagātīgā aromātu un garšu buķete ietver pikantu skābumu.

Kopējā spirta tilpumkoncentrācija var pārsniegt 15 %.

Attiecībā uz analītiskajām īpašībām, kas nav izteiktas skaitļos, ir piemērojami attiecīgie tiesību akti.

VISPĀRĪGĀS ANALĪTISKĀS ĪPAŠĪBAS

Maksimālais kopējais spirta saturs (tilp. %)

—

Minimālais faktiskais spirta saturs (tilp. %)

—

Minimālais kopējais skābums

—

Maksimālais gaistošais skābums (miliekvivalentos uz litru)

—

Maksimālais kopējais sēra dioksīda saturs (miligramos uz litru)

—

3. Vīns ar īpašiem elementiem (Prädikatswein), ko papildina: Beerenauslese, Trockenbeerenauslese, Eiswein

ĪSS APRAKSTS

Baltos Riesling vīnus nogatavina Uhlen Laubach saimniecībā. Ir trīs veidu vīnkopības produkti, un katram no tiem ir nedaudz atšķirīgas īpašības: kvalitatīvs vīns, vīns ar īpašiem elementiem (Prädikatswein) un kvalitatīvs dzirkstošais vīns no noteiktiem reģioniem (Sekt b.A.).

Jauni “Uhlen Laubach” vīni ir bāli dzeltenā krāsā, reizēm zaļganā krāsā, kas kļūst intensīvāka, jo produkts vecāks, pirms tas pieņem bagātīgu, piesātināti zeltainu krāsu, kad vīns ir pilnībā nobriedis. Vīnu aromātu nosaka mijiedarbība starp augļainām notīm un tipiskām slānekļa minerālu niansēm. Pelēkais Laubach slāneklis, kas satur 25–45 % kaļķakmens, ir viens no kaļķainākajiem Mozeles reģiona klinšakmeņiem. Tas izskaidro, kāpēc tur nogatavināto vīnu aromātā bieži vien ir vēsu dūmu un lazdu riekstu nianses un to garša parasti ir pilnīgāka un maiga. Daudzi no šiem vīniem ir silti un samtaini, un tiem piemīt valdzinošs buķetes pilnīgums un dziļums. Vīni ir krēmīgi un parasti gatavi dzeršanai pēc ļoti īsa nogatavināšanas perioda.

Iepriekš aprakstītajai smaržu un garšu buķetei pamatā ir saldums, kas Auslese vīnu gadījumā ir maigs, krēmīgāks Beerenauslese vīniem, un tajā var būt arī medus notis. Šie vīna aromātu aspekti ir vēl izteiktāki Trockenbeerenauslese vīniem. Eiswein vīniem iepriekš aprakstītā bagātīgā aromātu un garšu buķete ietver pikantu skābumu.

Kopējā spirta tilpumkoncentrācija var pārsniegt 15 %.

Attiecībā uz analītiskajām īpašībām, kas nav izteiktas skaitļos, ir piemērojami attiecīgie tiesību akti.

VISPĀRĪGĀS ANALĪTISKĀS ĪPAŠĪBAS

Maksimālais kopējais spirta saturs (tilp. %)

—

Minimālais faktiskais spirta saturs (tilp. %)

—

Minimālais kopējais skābums

—

Maksimālais gaistošais skābums (miliekvivalentos uz litru)

—

Maksimālais kopējais sēra dioksīda saturs (miligramos uz litru)

—

4. Kvalitatīvs dzirkstošais vīns no noteiktiem reģioniem (Sekt b.A.)

ĪSS APRAKSTS

Baltos Riesling vīnus nogatavina Uhlen Laubach saimniecībā. Ir trīs veidu vīnkopības produkti, un katram no tiem ir nedaudz atšķirīgas īpašības: kvalitatīvs vīns, vīns ar īpašiem elementiem (Prädikatswein) un kvalitatīvs dzirkstošais vīns no noteiktiem reģioniem (Sekt b.A.).

Jauni “Uhlen Laubach” vīni ir bāli dzeltenā krāsā, reizēm zaļganā krāsā, kas kļūst intensīvāka, jo produkts vecāks, pirms tas pieņem bagātīgu, piesātināti zeltainu krāsu, kad vīns ir pilnībā nobriedis. Vīnu aromātu nosaka mijiedarbība starp augļainām notīm un tipiskām slānekļa minerālu niansēm. Pelēkais Laubach slāneklis, kas satur 25–45 % kaļķakmens, ir viens no kaļķainākajiem Mozeles reģiona klinšakmeņiem. Tas izskaidro, kāpēc tur nogatavināto vīnu aromātā bieži vien ir vēsu dūmu un lazdu riekstu nianses un to garša parasti ir pilnīgāka un maiga. Daudzi no šiem vīniem ir silti un samtaini, un tiem piemīt valdzinošs buķetes pilnīgums un dziļums. Vīni ir krēmīgi un parasti gatavi dzeršanai pēc ļoti īsa nogatavināšanas perioda. Aprakstīto Prädikatswein vīnu aromātu un garšu buķeti Sekt b.A. vīnu gadījumā bagātina un pastiprina oglekļa dioksīds, ko izmanto dzirkstošā vīna ražošanai.

Attiecībā uz analītiskajām īpašībām, kas nav izteiktas skaitļos, ir piemērojami attiecīgie tiesību akti.

VISPĀRĪGĀS ANALĪTISKĀS ĪPAŠĪBAS

Maksimālais kopējais spirta saturs (tilp. %)

13,5

Minimālais faktiskais spirta saturs (tilp. %)

11,5

Minimālais kopējais skābums

—

Maksimālais gaistošais skābums (miliekvivalentos uz litru)

—

Maksimālais kopējais sēra dioksīda saturs (miligramos uz litru)

—

5. Vīndarības metodes

5.1. Īpašās vīndarības metodes

1. Attiecīgie ierobežojumi vīndarīšanā

Nav pieļaujama kālija sorbāta, lizocīma, dimetildikarbonāta pievienošana, elektrodialīzes apstrāde, spirta satura samazināšana, apstrāde ar katjonītiem, koncentrācija (kriokoncentrācija, osmoze, koniskā centrifūgas kolonna), saldināšana, ozola skaidu vai preparātu pievienošana.

2. Kvalitatīvs vīns

Īpašās vīndarības metodes

Vismaz 88° pēc Eksles skalas vai maksimālais skābums (izteikts vīnskābē) = 7,5 g/l.

Līdz 100° pēc Eksles skalas un stiprinātie vīni: maksimālais atlikumcukuru saturs = “pussausais” saskaņā ar vīna nozares tiesību aktiem.

Virs 100° pēc Eksles skalas: maksimālais atlikumcukuru cukura saturs = misas svars/3.

3. Vīns ar īpašiem elementiem (Prädikatswein)

Īpašās vīndarības metodes

Auslese: vismaz 105° pēc Eksles skalas; minimālais atlikumcukuru saturs = 90 g/l.

Beerenauslese: vismaz 130° pēc Eksles skalas; minimālais atlikumcukuru saturs = 150 g/l.

Trockenbeerenauslese: vismaz 180° pēc Eksles skalas; minimālais atlikumcukuru saturs = 180 g/l.

Eiswein: vismaz 130° pēc Eksles skalas; minimālais atlikumcukuru saturs = 150 g/l.

4. Kvalitatīvs dzirkstošais vīns no noteiktiem reģioniem (Sekt b.A.)

Īpašās vīndarības metodes

Tradicionālā fermentācija pudelēs

5.2. Maksimālais ražas iznākums

70 hl no hektāra

6. Noteiktais ģeogrāfiskais apgabals

Uhlen Laubach ir daļa no ACVN “Mosel” (reģistrācijas Nr. PDO-DE-A1270) apgabala.

Uhlen Laubach vīnadārzi atrodas Reinzemes-Pfalcas federālās zemes Mayen-Koblenz lauku apvidū Winningen apgabalā. Šī Uhlen reģiona daļa jau vairāk nekā 10 gadus vīnu pasaulē un citviet zināma kā Laubach; nosaukums izriet no šajā apgabalā sastopamā slānekļa precīzās ģeoloģiskās definīcijas. Apgabals sākas virzienā lejup gar upi ar zemes gabaliem Nr. 256/112, 2571/118, 2581/119, 2398/0, 2395/3 un 2393/0 un beidzas virzienā lejup gar upi ar zemesgabalu Nr. 2222/1.

Produktus ar ACVN “Uhlen Laubach” var ražot reģistrētajā ACVN “Mosel” apgabalā (reģistrācijas Nr. PDO-DE-A1270). Noteiktais apgabals ietilpst ACVN “Mosel” apgabalā. Uhlen Laubach saimniecības platība ir 13,83 ha.

7. Galvenās vīna vīnogu šķirnes

“Weisser Riesling” — “Riesling”, “Riesling renano”, “Rheinriesling”, “Klingelberger”

8. Saiknes apraksts

Uhlen Laubach vīnadārzi iekļaujas Mozeles lejasteces terasveida ainavā. Uhlen Laubach terases tradicionālā veidā ir izkārtotas ar skatu uz dienvidrietumu pusi un atrodas aptuveni 75–210 m virs jūras līmeņa. Pēdējo piecu gadu vidējā temperatūra 11,6 °C ir relatīvi augsta, kā būtu sagaidāms tik nelielā augstumā. Nelielais nokrišņu daudzums (aptuveni 620 mm) un lielais saules stundu skaits (1 922) rada mikroklimatu, kas ir diezgan atšķirīgs no pārējā ACVN “Mosel” apgabala un nosaka vīnogu īpašo gatavību (augsts potenciālais spirta saturs ar mazu skābumu un nobrieduši fenoli). Vīni tiek raksturoti kā ļoti izteiksmīgi un ar ļoti bagātīgu buķeti. Īpašie ģeoloģiskie apstākļi Uhlen Laubach reģionā ievērojami palīdz sasniegt vīnogu fizioloģiskās gatavības pakāpi un ietekmē tur audzēto vīnogu īpašo garšu. Uhlen Laubach ģeoloģiskā laika skala atbilst devona sistēmai, apakšdevona sērijām. Konkrētāk, apgabalu veido nogulsnes no Oberems/Laubach apakšlīmeņa un Laubach slāņa, kā arī Lahnstein apakšlīmeņa un Hohenrhein slāņa.

Lielais kaļķakmens saturs šajā apgabalā sastopamajā slāneklī norāda uz aizvien lielāku jūras gultnes izlīdzināšanos. Ne vairāk kā 10–20 m dziļajā tropiskajā jūrā sākotnēji bija pietiekami daudz skābekļa, lai tajā varētu augt koraļļi un gliemenes, kas tagad atrodas slāneklī. Rezultātā izdēdējusī klinšainā augsne ir regosols, kas sastāv no dažādiem slānekļiem, galvenokārt mālsmilts. Kaļķakmens saturs augsnē ir daudz lielāks nekā blakusesošajos ACVN apgabalos, un tas nozīmē, ka arī augsnes pH ir lielāks (7,5 salīdzinājumā ar 6,0 blakusesošajos apgabalos). Atsevišķās augsnes daļiņas kopā satur galvenokārt karbonāti. Apstāklis, ka augsne satur salīdzinoši maz māla daļiņu, taču tajā ir augsts akmens saturs (vairāk nekā 50 %), nozīmē, ka tai ir augsta gaisietilpība līdz pat zemākajiem slāņiem. Šis apstāklis apvienojumā ar augsto kaļķakmens saturu un īpašo mikrofloru un mikrofaunu jo sevišķi nozīmē, ka šā reģiona vīnu organoleptiskās īpašības ir ļoti atšķirīgas salīdzinājumā ar vīniem, kas ražoti blakusesošajos ACVN apgabalos. Uhlen Laubach vīniem bieži vien ir viegli dūmaina smarža. Vīnu garša parasti tiek raksturota kā bagātīga, viegla, maiga un samtaina. Tie ir daudz krēmīgāki nekā blakusesošajos ACVN apgabalos ražotie vīni. Tie parasti ir gatavi dzeršanai pēc ļoti īsa nogatavināšanas perioda. Cilvēku iedarbības pamatā ir vīnkopības tradīcijas, kas aizsākās jau pirms tūkstošiem gadu. Vīnogulāju stādīšana uz terasēm, kuras balsta sausā krāvuma akmens mūri, sākās jau romiešu laikos. Romiešu dzejnieks Ausonius 380. gadā šādas konstrukcijas nosaucis par amfiteātriem. Terasēs atrastās Romas monētas, kas, iespējams, bija domātas kā ziedojumi, ir papildu pierādījums šai praksei. Kopš tiem laikiem vīnogas šajā apvidū ir audzētas vienmēr. Gadsimtu gaitā ražošanas kvalitāte tika pastāvīgi uzlabota, radot jaunas vīnogu šķirnes (kopš 19. gadsimta sākuma — šķirni “Riesling”) un jaunus veidus, kā vīnogulājus audzēt (kā krūmus, uz mietiem vai stieples rāmjos). Pēdējās desmitgadēs, pateicoties aizvien lielākai informētībai par vides jautājumiem, pārsvarā ir panākts, ka arvien mazāk izmanto ūdenī ātri šķīstošus minerālmēslus. Tā rezultātā augsnē ir atgriezušās dabīgās mikrofloras un mikrofaunas populācijas, un tas rosina gan barības vielu uzsūkšanos, gan katjonu apmaiņas procesus, kas notiek arvien intensīvāk tādēļ, ka sarežģītas molekulas simbiotiski mijiedarbojas ar mikrobiem, kuri atrodas uz bārkšsaknēm. Šie mikrobi var nodot vīnkokiem augsnē esošās organiskās vielas un minerālvielas, tādējādi vīna buķete kļūst vēl unikālāka.

Iepriekš aprakstītā saikne vienlīdz attiecas arī uz kvalitatīvu dzirkstošo vīnu no noteiktajiem reģioniem.

9. Būtiski papildu nosacījumi (iepakojums, marķēšana, citas prasības)

Tiesiskais regulējums

Valsts tiesību akti

Papildu nosacījuma veids

Papildu noteikumi attiecībā uz marķēšanu

Nosacījuma apraksts

Tas, kāda informācija ir jāsniedz uz etiķetēm un iepakojuma, ir definēts Eiropas Savienības, Vācijas Federatīvās Republikas un Reinzemes-Pfalcas federālās zemes spēkā esošajos tiesību aktos un noteikumos. Lai uz vīna etiķetes drīkstētu norādīt tradicionālos apzīmējumus, kas saistīti ar šo cilmes vietas nosaukumu, šim vīnam ir jāiztur oficiāla pārbaude. Tikai vīniem, kuri atbilst minētās oficiālās pārbaudes īpašajām prasībām, tiek piešķirts oficiālās pārbaudes numurs, kas sastāv no vairākiem cipariem un norāda pārbaudes iestādi, saimniecības numuru, pārbaudei iesniegto vīnu skaitu un gadu, kurā tie tika iesniegti vai kurā piešķirts pārbaudes numurs. Pārbaudes numurs ir jānorāda uz etiķetes. Tradicionālie apzīmējumi “Qualitätswein”, “Prädikatswein” un “Sekt b.A.” ir saistīti ar cilmes vietas nosaukumu, un ar tiem var aizstāt apzīmējumu “ACVN”.

Saite uz produkta specifikāciju

www.ble.de/eu-qualitaetskennzeichen-wein

(1) OV L 9, 11.1.2019., 2. lpp.